**OCENJEVANJE SOCIOLOGIJE ZA 3. LETNIK :**

**1. PRIČAKOVANI DOSEŽKI ZNANJ (MINIMALNI STANDARDI ZNANJA)**

Za dosego minimalnega standarda se upoštevajo kriteriji, ki so potrebni za dosego zadostne ocene, v skladu s cilji za posamezno učno enoto.

Minimalni standardi po vsebinah:

1.1. Posameznik, družba, sociologija

* Dijak usvoji pojma: sociologija, družba.
* Zna našteti temeljne teoretske perspektive.
* Pozna nekatere značilnosti posameznih teoretskih perspektiv.

1.2. Identiteta in kultura

* Dijak zna opredeliti pojem kultura in socializacija.
* Pozna sestavine kulture in nekatere značilnosti posameznih elementov le-te.
* Dijak zna našteti vrste socializacije in temeljne značilnosti primarne ter sekundarne socializacije.

1.3. Družbene različnosti in neenakosti

* Dijak usvoji pojma družbena neenakost in družbena slojevitost.
* Zna uporabljati termina pripisan in pridobljen status.
* Pozna oblike družbene mobilnosti.

1.4. Odločanje v skupnosti

* Dijak usvoji pojma moč in oblast.
* Pozna Webrovo delitev oblasti.
* Pozna značilnosti demokratičnega sistema.
* Pozna nekatere značilnosti delovanja političnih strank, interesnih skupin in sindikatov.

1.5. Izzivi sodobnega sveta

* Dijak usvoji pojem globalizacija.
* Zna ovrednotiti vpliv globalizacije na življenje posameznikov.
* Zna opredeliti pojma ekologija
* Našteje in pojasni demografske spremembe

**2. POGOJI ZA POZITIVNO OCENO OB KONCU PRVEGA OCENJEVALNEGA OBDOBJA**

Da je dijak ob koncu 1. ocenjevalnega obdobja pozitiven, morajo prevladovati pozitivne ocene.

**3. POGOJI ZA POZITIVNO OCENO OB KONCU POUKA**

Dijaki je ob koncu pouka pozitiven, če ima od treh tematskih poglavij dve pozitivni.

**4. NAČINI PRIDOBIVANJA OCEN**

4.1. Minimalno število ocen in oblike in načini ocenjevanja

Dijaki pridobivajo ocene pisno in ustno. V celem šolskem letu dijak pridobi 2 pisni oceni in 1 ustno oceno ter 1 oceno iz predstavitve (aktualni dogodki in članek), tj. 4 ocene v šolskem letu.

4.2. Izguba pravice do napovedanega ustnega ocenjevanja

Dijak izgubi pravico do napovedanega ustnega ocenjevanja, če je odsoten na dan njegovega napovedanega ustnega ocenjevanja (nenapovedana enodnevna odsotnost).

4.3. Ostale oblike ocenjevanja

Dijak lahko pridobi oceno z aktivnim sodelovanjem pri pripravi in izvedbi informativnega dne, z zelo dobro opravljenimi nalogami v sklopu projektnih dni.

4.4. Domače naloge

Domače naloge so obvezne in jih upoštevamo pri zaključevanju ocen.

4.5. Popravljanje pozitivne ocene

Dijak ima možnost popravljati 1 pozitivno oceno v šolskem letu po lastni izbiri (pisno s pisnim in ustno z ustnim ocenjevanjem), v roku 14 dni po pridobljeni oceni, pri čemur pri zaključevanju upoštevamo zadnjo pridobljeno oceno.

4.6. Zaključna ocena

Zaključna ocena je sestavljena iz vseh ocen, ki jih dijak pridobi v šolskem letu. Odraža celostno znanje glede na zastavljene cilje predmeta, dijakov napredek in odnos do predmeta, ki se kaže tudi v sodelovanju pri učnem procesu (redno pisanje domačih nalog ter aktivno sodelovanje pri pripravi in izvedbi informativnega dna, udeležba pri projektih Erasmus +, itd.). Te elemente upoštevamo pri zaključevanju ocene (če je dijak med oceno).

**5. KRITERIJI OCENJEVANJA**

**5.1. KRITERIJI ZA PISNO OCENJEVANJE ZNANJA**

do 49 % = nzd (1)
50%–63% = zd (2)
64%–78% = db (3)
79%–89% = pdb (4)
90%–100% = odl (5)

**5.2. OPISNI KRITERIJI ZA USTNO OCENJEVANJE  ZNANJA**

|  |  |
| --- | --- |
| **OCENA** | **OCENJEVALNI KRITERIJ** |
| **NEZADOSTNO (1)** | Dijak/inja:* ne zna ali pozna zelo malo učne snovi;
* zamenjuje pojme;
* obnavlja učno snov brez povezav in ne pozna bistva posameznih pojmov;
* napačno razlaga;
* ni razviden sociološki uvid v problem.
 |
| **ZADOSTNO (2)** | Dijak/inja:* ima zelo pomanjkljivo znanje;
* delno opredeli problem, navaja nekaj dejstev, ugotovitev in informacij;
* obnavlja učno snov z nekaterimi bistvenimi elementi.
 |
| **DOBRO (3)** | Dijak/inja:* opredeli problem;
* pravilno oblikuje odgovore;
* razume učno snov brez podrobnosti;
* ima nekatere primanjkljaje v znanju;
* navaja učno snov po zapiskih ali po učbeniku,
* na osnovi navedenih podatkov oblikuje sklepe, pomembne za analizo problema in jih že delno argumentira.
 |
| **PRAV DOBRO (4)** | Dijak/inja:* razume učno snov;
* nima pomanjkljivega znanja;
* pozna bistvene elemente učne snovi s podrobnostmi;
* skoraj ne potrebuje učiteljeve pomoči;
* oblikuje odgovore s svojimi besedami, pojasnjuje, primerja, logično razlaga, povezuje podrobnosti in razlikuje;
* v argumentacijo vključuje sociološko terminologijo in kaže poznavanje za analizo problema bistvenih socioloških teorij.
 |
| **ODLIČNO (5)** | Dijak/inja:* zelo dobro razume učno snov;
* dodatna vprašanja učitelja ga ne zmedejo;
* kaže veliko samostojnost pri posredovanju in opisovanju problemov in primerov;
* samostojno logično razlaga, interpretira podatke, razširja in povezuje;
* ugotovitve širše povezuje, navaja tudi izvirne poglede na problematiko;
* odlično obvlada sintezo in ovrednotenje.
 |

**5.3**. **KRITERIJI ZA PREDSTAVITEV**

Kriteriji za predstavitev se oblikujejo na začetku šolskega leta skupaj z dijaki posameznega oddelka (formativno spremljanje).

**6. PREVERJANJE ZNANJA**

Preverjanje poteka sproti med urami. Dijaki so pred pisnim in ustnim ocenjevanjem seznanjeni z vsebino ocenjevanja.

**7. ODSTOPANJA**

Odstopanja od pravil sprejetih znotraj predmeta so možna zaradi individualnih posebnosti dijaka oz. drugih opravičljivih razlogov.

**8. OPRAVLJANJE POPRAVNEGA IZPITA**

Popravni izpit opravlja dijak, ki je v šolskem letu ocenjen negativno. Izpit obsega celotno snov letnika in se opravlja ustno. Ocena se določi v skladu s kriteriji za ustno ocenjevanje pri sociologiji. Ustni izpit se izvaja po *Pravilniku o ocenjevanju znanja v* *srednjih šolah*. Edini pripomoček, ki ga ima dijak na teh izpitih pa je kemični svinčnik ali nalivno pero.

**9. OPRAVLJANJE PREDMETNEGA IZPITA**

Predmetni izpit obsega celotno snov letnika in se opravlja ustno. Ocena se določi v skladu s kriteriji za ustno ocenjevanje pri sociologiji. Ustni izpit se izvaja po *Pravilniku o ocenjevanju znanja v* *srednjih šolah*. Edini pripomoček, ki ga ima dijak na teh izpitih pa je kemični svinčnik ali nalivno pero.

**10. OPRAVLJANJE DOPOLNILNEGA IZPITA**

Dopolnilni izpit opravlja dijak, ki do konca pouka pri predmetu v enem oziroma več ocenjevalnih obdobjih ni pridobil vse treh ocen iz tematskih sklopov, kamor se ne šteje predstavitev aktualnih dogodkov in članka. Pri zaključevanju ocene se ocena dopolnilnega izpita upošteva skupaj z  ostalimi ocenami.